İrfan Orga
<s>İrfan Orga (Istanbul, 1908 – Sussex, 1970) bio je turski književnik i borbeni pilot.</s>

<s>Život 
Rođen je 1908. u Istanbulu u bogatoj građanskoj porodici, majka mu je bila Şevkiye (1895–1940), Turkinja sa Balkana, a otac Hüsnü Orga istanbulski poduzetnik.</s><s>Zbivanja Prvog svjetskog rata su ostavila dubok trag u njegovom djetinjstvu, naime mu je otac umro na putu za Dardanele, stric Ahmet u Siriji, a on je bio svjedok savezničkoj okupaciji Istanbula, kraju Otomanskog Carstva i rađanju nove turske republike.</s><s>Porodica Orga je se strašno osiromašila i propatila teškoće rata.</s>

<s>Poslije rata je upisao vojnu gimnaziju Kuleli zajedno sa bratom Mehmedom, tu se obrazovao i nastavio na vojnoj akademiji u Harbiyama i na zrakoplovnoj akademiji u Eskişehiru od 1919. i 1933.</s><s>Mehmed će postati ljekar a Irfan borbeni pilot.</s>

<s>Godine 1942/1943., dok je bio u Ujedinjenom Kraljevstvu na trogodišnjoj diplomatskoj dužnosti turskog ratnog zrakoplovstva, upoznao je mladu i udanu Margaretu Gainsboro.</s><s>Početkom 1947. godine je dao ostavku na dužnost jer je tada suživot sa strancima predstavljao vojni prekršaj za oficire u Republici Turskoj, i napustio je zemlju da bi odselio u London oko božića 1947.</s><s>Nikada se nije više vratio u Tursku.</s><s>Nakon što je Margaretin razvod okončan u januaru 1948., vjenčali su se.</s><s>Međuvremeno je ga u septembru 1949. sud u Ankari osudio u odsutnosti za gore navedeni prekršaj i kaznio ga novčano.</s>

<s>U Engleskoj je počeo novi život.</s><s>Sa Margaretom je imao sina te je porodica često se preseljavala.</s><s>Margaret je naporno krenula putem karijere u svijetu izdavaštva, Irfan je radio nekoliko skromnih «muških» poslova, prije nego što će oko 1949. dati se pisanju i sljedeće godine objaviti svoj prvi roman (Portrait of a Turkish Family, 1950).</s><s>Potom je započeo spisateljsku karijeru sa knjigama o različitim područjima turskog života, objavljujući, pored romana, i dvije knjige za djecu, tri knjige o turskoj kuhinji, dvije knjige o historiji suvremene Turske.</s><s>Margaret je se 1957. pridružila nakladi Secker&Warburg, a početkom 1960-ih je postala urednica u naklade W. H. Allen & Co.</s><s>Irfan je mnogo putovao i pisao o svojim iskustvima.</s><s>Preminuo je 1970. u Wadhurstu (Sussex).</s>

<s>Djela 
 Portrait of a Turkish Family (1950)
 Cooking With Yogurt (1956)
 The Young Traveller in Turkey (1957)
 The Caravan Moves On London (1958)
 The Land and People of Turkey London (1958)
  Phoenix Ascendant : the Rise of Modern Turkey (1958)
 Turkish Cooking (1958)
 Atatürk (1962)
 Cooking the Middle East Way (1962)
 Dark Journey: the Legend of Kamelya and Murat (2014)
Cijelo Orgino stvaralaštvo se razvija u Engleskoj kao imigrant u izgnanstvu, daleko od domovine, mada je ipak duševna veza sa Turskom svakako ostala, što je vidljivo iz mnogih knjiga.</s>

<s>Portrait of a Turkish Family je remek-djelo moderne turske proze, fokusirano na životu u Istanbulu između početka Prvog svjetskog rata i početka Drugog svjetskog rata.</s><s>Roman je objavljen 1950. u Londonu na engleskom i dobro dočekan od engleske književne kritike.</s><s>Govori, u suhom i jasnom stilu, o životu jedne dobrostojeće stambolitanske porodice koja će se naći osiromašena i shrvana ratom.</s>

<s>The Caravan Moves On London (1958) je još jedan izrazito autobiografski roman.</s><s>Otvara se u Izmiru gdje protagonist Irfan dolazi u posjet bratu, ali uskoro ga uhvati dosada u gradu koji je tada talasao sivilom ekonomskog razvoja kasnih 1950-ih.</s><s>Stoga kreće na putovanje u Anadoliju, gdje u Konyi susreće starog prijatelja i odatle ga znatiželja vodi u iznenađujuće otkriće života i svakidašnjice nomadskog naroda Yörüka na planinama Taurusa.</s><s>Roman teče u znaku skromnog realizma, ponegdje prošaranog laganom ironijom da bi se tu i tamo otvorio prema očaravajućem i čarobnom aspektu koji obilježava antrologiju naroda usidrenog u arhaizmu, potpuno odsječenog od procesa modernizacije.</s>

<s>Godine 1962. je objelodanio djelo pod naslovom Atatürk, biografiju Mustafe Kemala koju je napisao sa svojom suprugom Margaretom.</s><s>Knjiga je izašla u Londonu i ubrzo je postala u inozemstvu vrlo popularna protučinjenična biografija turskog demiurga.</s><s>No, odlukom turskog Vijeća ministara u aprilu 1962. knjiga je zabranjena u Turskoj.</s>

<s>2014. je posmrtno objavljen u Londonu Dark Journey, uznemirujući roman o životu jedne mlade djevojke i njezinom sklizanju u moralno uništenje u godinama kada je nastajala Turska Republika.</s>

<s>Bilješke</s>

<s>Turski pisci
Avijatičari
Biografije, Istanbul</s>

